Rafelbunyol prepara una llarga llista d'activitats per a celebrar la Setmana de les Dones i la Igualtat\nInicio L'Horta Nord Rafelbunyol Rafelbunyol prepara una llarga llista d'activitats per a celebrar la Setmana de...\nL'acte d'obertura d'aquesta setmana commemorativa serà el dimarts 3 de març, a les 17:30 hores a la Biblioteca Municipal, amb un videfórum que inclourà el visionat de la pel·lícula ‘Pago Justo’, basada en fets reals ens compta la vaga organitzada per les costureres de la planta Ford de Dagenham, a Londres, reivindicant la igualtat salarial amb els homes. Gràcies a aquesta reivindicació i protesta es va aconseguir l'aprovació de l’Equal Pay Act (Llei d'Igualtat Salarial). Al posterior debat obert participaran Beatriu Cardona i Prats Coordinadora de l'Àrea dels Dons d'Intersindical Valenciana, Cloti Iborra i Alcaraz Secretaria de la Dona CS CCOO PV, Pilar Tarragon Maicas Secretaria Territorial de L'Horta Nord, Camp de Túria i Morverdre UGT-PV, la regidora d'Igualtat, Alicia Piquer.\nEl dijous 5 de març per tercer any consecutiu tindrà lloc una activitat participativa, de sensibilització i informació sota el títol ‘Comparteix la teua Igualtat’. La taula s'instal·larà enfront del magatzem municipal del carrer Magdalena, amb la participació i col·laboració de tota la ciutadania de Rafelbunyol es confeccionarà un mural col·lectiu amb tots els missatges igualitaris que cadascuna d'elles i ells ens compartisquen, es farà també una labor d'informació per a la sensibilització. Per al cartell d'aquest mural s'ha comptat amb la col·laboració de l'IES de Rafelbunyol, encarregat del seu disseny i elaboració, mostrant així la implicació del centre en el foment de la Igualtat de gènere.\nEl divendres, 6 de març, arriba un dels actes més multitudinaris de la Setmana de les Dones i la Igualtat, 'El sopar dels Dones' en un restaurant de la localitat que comptarà amb l'actuació de la Companyia de Teatre 'La Mar Salà' amb el seu espectacle 'Coloclown'.\nCom a colofó final, per a completar la setmana, la Regidoria d'Igualtat ha organitzat activitats culturals per a persones adultes, xiquetes i xiquets. A les 19.00 hores en la sala d'actes de la Casa de la Cultura, tindrà lloc l'obra de teatre 'A voltes amb la vida' de la companyia valenciana ‘Iguales Teatro”’. Un espectacle que les persones adultes podran gaudir al mateix temps que les xiquetes i els xiquets aprenen divertint-se, també a la Casa de la Cultura, amb l'animació lectora ‘A mi no m’agraden les sabates de cristall’, contes co-educactius sobre la igualtat de gènere.\nArtículo anteriorCompromís per Alboraia presenta una propuesta para que se bonifique el IBI por instalaciones fotovoltaicas\nArtículo siguienteLa Guía Repsol premia con un Sol a los restaurantes de Valencia El Bressol, Habitual-Ricard Camarena, Rausell y Sucede


COM SOM EI3\nLes classes d'Infantil 3 han acabat el primer projecte "Benvinguts a l'escola". Aquest projecte tenia com a objectiu l'acollida dels infants d'EI3.\nL'equip està molt satisfet amb l'adaptació dels alumnes. Les tutores tenen un vincle molt fort amb els infants i els grups tenen moltes ganes de descobrir i aprendre. És per aquest motiu que les Classes Cu-Cut, Picarol i el Molí estan preparades per començar el segon projecte "Com Som".\nEI3 és una etapa sensorial on estan descobrint el propi cos i el dels altres. Cada setmana es fa un treball al voltant dels sentits. Aquesta setmana els nens d'EI3 han rebut un regal molt especial, els més grans de l'escola, els alumnes de Batxillerat els han preparat uns tallers de ciència per reforçar aquest treball dels sentits. Han organitzat cinc espais, un per cada sentit i han fet una proposta d'activitats. En cada espai, han presentat unes situacions amb uns reptes implícits. En aquest punt i després d'un moment de descoberta, els infants d'Infantil, organitzats en grups de set o vuit, han hagut de fer les seves hipòtesis que els han portat a experimentar, fer recerca i recollir dades fins a arribar a un resultat.\nAquesta activitat ha estat molt enriquidora tant pels grans com pels petits i ha assegurat una interacció entre els alumnes de l'escola plena d'interès, il·lusió i aprenentatge.


abr. 21 Pere Joan Pons demana el vot per al PSIB-PSOE perquè "la frontera entre el progrés i la involució està a les urnes el pròxim diumenge"\nQuan manquen 7 dies per a les pròximes eleccions generals, el candidat del PSIB-PSOE al Congrés, Pere Joan Pons, i la candidata al Senat, Susanna Moll, han reunit a l'equip de campanya per fer balanç de la feina feta aquests dies i sobretot, per planificar aquests dies decisius de final de campanya electoral.\nAprofitant una passejada pel passeig marítim del Molinar abans de la trobada, Pons ha demanat omplir les urnes de vots per al Partit Socialista perquè "la frontera entre el progrés i la involució està a les urnes diumenge que ve", insistint en el fet què "les urnes no s'omplen d'enquestes sinó de vots".\nPer això, el candidat socialista ha insistit en demanar una gran mobilització el pròxim diumenge "que faci possible la continuïtat d'un Govern de Pedro Sánchez amb una majoria més àmplia".\nEn aquest sentit, Pons ha remarcat la necessitat de votar el Partit Socialista "per aprofundir en qüestions com l'augment del salari mínim, l'augment de les pensions, una aposta clara per la transició energètica, per més diàleg, més drets i més cohesió social".\nTot plegat, després d'uns dies de campanya en els quals els socialistes "hem estat amb la gent, hem escoltat propostes, queixes i reflexions, hem tengut a Pedro Sánchez que ha posat a Balears com a model de gestió ben feta i del que ell vol fer a Espanya i també hem tengut dos debats on hem demostrat la fortalesa i solidesa del nostre projecte", ha explicat Pons.\nDe cara a la setmana que comença, el candidat socialista ha avançat que demà visitarà Mallorca el Ministre de Ciència, Innovació i Universitats, Pedro Duque, mentre que dimarts serà a Eivissa la Ministra d'Indústria, Comerç i Turisme, Reyes Maroto.\nTant Moll com Pons han reiterat les seves ganes "de seguir explicant el projecte socialista per Balears i aconseguir que hi hagi una votació massiva en favor del Partit Socialista perquè el 28 d'abril Pedro Sánchez sigui elegit president del Govern d'Espanya i que això sigui la primera passa perquè Francina Armengol continuï al capdavant del Govern el 26 de maig".


ICV-EUiA vota en contra de la Ronda Nord de Figueres | Iniciativa per Catalunya Verds\nICV-EUiA vota en contra de la Ronda Nord de Figueres\nICV-EUiA ha votat avui en contra de la moció que ERC ha presentat en la Comissió de Territori i Sostenibilitat del Parlament, instant a fer que la Ronda Nord de Figueres sigui sense peatge.\nDesprés de les votacions, el diputat per Girona, Joan Boada, ha explicat que el vot en contra de la coalició ecosocialista: "a diferència d'ERC, CiU i PSC, nosaltres sempre ens hem posicionat en contra de la Ronda Nord, i per tant no té sentit votar a favor de fer-la lliure de peatges". Boada ha recordat que "el model de mobilitat que defensem des d'ICV-EUiA és el de la mobilitat sostenible i amb sentit comú" i que la proposta ecosocialista "sempre ha estat i segueix essent garantir la construcció de la sortida Figueres Nord a l'AP7 i fer gratuït el tram d'autopista entre Figueres Nord i Figueres Sud, tal i com actualment ja es fa a Girona". Boada també ha afegit que "més enllà del nostre model de mobilitat, no ens poden anar repetint cada dia que no hi ha diners per a la sanitat i l'educació i alhora anar fent carreteres i rondes quan ja tenim construïdes vies que poden realitzar la mateixa funció amb una inversió molt menor".\nJoan Boada també ha volgut recordar que en el marc de les protestes #novullpagar, "el posicionament d'ICV-EUiA respecte de l'AP7, el desdoblament de l'NII i la Ronda de Figueres, sempre ha estat evitar que dotze carrils travessin l'Empordà en paral·lel i per aquesta raó demanem el rescat de l'AP7 per tal que amb tres carrils per banda faci les funcions de l'NII, d'aquí la nostra insistència en què es realitzi la sortida de Figueres Nord".\nLa moció d'ERC ha estat rebutjada, la qual cosa per a Joan Boada "obre la possibilitat que el govern de CiU tiri endavant la Ronda Nord, i a més, fent-la de peatge".


El Comú presenta 30 propostes per defensar a través del POUM la Lleida del futur -\nPosted on 20 març 2018 Posted in Comú de Lleida, Notícies, Paeria and tagged poum, urbanisme.\nEl Comú de Lleida presenta 30 propostes de modificació a la revisió del POUM atès que l’actual revisió presenta greus deficiències en aspectes claus per estructurar una ciutat i un municipi que avanci en qualitat de vida i millora de l’ús de l’espai urbà i rural, per convertir Lleida en una ciutat referent, on sigui atractiu viure i treballar.\nLes propostes presentades volen incidir en aspectes claus de l’ordenament urbà com la quantitat i qualitat del espais verds, augment i redistribució del habitatge de protecció oficial, l’adquisició d’habitatge públic, l’ordenació de voreres i carrers, la mobilitat o l’ordenació del espai urbà a l’horta de Lleida.\nL’objectiu de les propostes és preservar l’interès general i protegir el dret dels lleidatans i lleidatanes a millorar la qualitat de vida i gaudir d’una futura Lleida atractiva, capital i on doni gust caminar, treballar i viure.\nPodem desglossar les propostes en el següents àmbits:\nProposem augmentar fins al 50% la previsió de Pisos de Protecció oficial a tots els sectors a desenvolupar. A la proposta que ens presenta l’equip de govern no compleix les demandes de la memòria social (d’entre el 40 i el 50%) i en molts casos les previsions són del mínim legal. L’augment permetrà millorar la homogeneïtzació social de la ciutat i un reequilibri social i control de preu de l’habitatge. També és necessari evitar l’excés de protecció oficial als barris més deprimits de la ciutat com Mariola, Balafia vella i els Magraners.\nAugmentar el parc d’habitatge públic amb diverses mesures per poder fer front a la emergència residencial i ser un actor clau en el control de preu de l’habitatge.\nProposem augmentar la cessió obligatòria de sol per habitatge públic fins al 15m2 de sol per cada habitatge construït en els nous sectors, fent aquest canvi preferiblement en modalitat de cessió de pisos.\nProposem que les noves promocions puguin cedir el 8% dels habitatges construïts en cada sector al parc d’habitatges de titularitat pública a canvi d’un augment d’aprofitament.\nEstendre dret de retracte a tota la trama urbana consolidada. Proposem incrementar l’àrea on l’Ajuntament por exercir el dret de tempteig i retracte a tota la trama urbana consolidada com a eina per augmentar el parc d’habitatge públic.\nReduir la superfície dels sectors no delimitats per reduir l’enorme previsió d’habitatge disponible. Donat l’enorme volum d’habitatge disponible per desenvolupar previst en la nova ordenació (més de tres vegades les necessitats indicades en la memòria social), considerem que augmentar encara més el sòl disponible per aquesta finalitat només pot contribuir a convertir el POUM en un instrument d’ingerència especulativa. Per aquest motiu proposem eliminar l’augment de sol previst en els sectors no delimitats (aquells que encara no tenen un planejament determinat).\nAjustar els sectors urbanitzables de nord i sud de Gardeny fins arribar a la via de l’AVE. Per evitar l’aparició d’una llarga franja de sòl en desús i descuidat, proposem ampliar la delimitació dels dos sectors SUD-1 i SUD-2 fins arribar a la via de l’AVE i definir una zona verda lineal en el límit oest dels dos sectors per millorar l’encaix de la futura trama urbana amb el llindar de la via del AVE.\nEliminar la possibilitat d’urbanització anticipada de sectors no delimitats previstos. En la memòria descriptiva es defineix el nou pla amb voluntat de cohesionar la trama urbana amb una estratègia no expansiva, apostant per consolidar la ciutat. Malgrat això s’obre la possibilitat de construir fins a 11.500 habitatges en nous sectors a canvi d’actuacions al Centre Històric. Aquest fet provocarà un creixement desordenat de la ciutat dificultant en extrem la consolidació i cohesió de la trama urbana. Aquesta zona de la ciutat no pot ser una penyora a pagar per construir nou habitatge, cal donar valor i fer atractiu el desenvolupament del Centre Històric amb mesures de foment però que no passin per generar problemes en altres sectors de la ciutat.\nObligatorietat d’instal·lacions de sistemes d’energia solar en els nous edificis. Malgrat que les ordenances municipals regulen l’obligatorietat d’instal·lar sistemes de captació solar en les noves edificacions, els últims anys s’han executat moltes edificacions sense aquests sistemes. Proposem introduir a la normativa del POUM l’obligatorietat d’instal·lar sistemes de captació i aprofitament d’energia solar amb uns paràmetres mínims de m2 de fotovoltaica i aigua calenta per sostre edificat, equivalents als estipulats a l’ordenança municipal.\nObligatorietat de preveure un augment d’aparcaments subterranis privats. Per tal d’augmentar la capacitat d’aparcament soterrat amb vista d’eliminar progressivament aparcament en superfície i peatonalitzar carrers proposem augmentar fins a 2 aparcaments soterranis més per cada habitatge en tots els nous projectes de construcció.\nPreveure el finançament d’aparcaments subterranis públics com a infraestructures comunitàries en els sectors perifèrics com a pàrquings dissuasoris. Per tal de millorar la mobilitat de tota la ciutat i reduir el trànsit rodat al centre, proposem la creació d’una xarxa de 5 aparcaments soterranis en els barris perifèrics de nova construcció estretament lligada amb la xarxa de transport públic. El finançament d’aquests aparcaments soterranis, com a infraestructura comunitària de vialitat, es faria a càrrec de les noves promocions d’habitatge, a canvi de desenvolupament prematur dels sectors o a canvi de major aprofitament urbanístic.\nDefinir la urbanització de nous vials introduint la construcció de carrils bici segregats i arbrat i definir amplades mínimes de voreres i carrers. Per tal d’evitar que Lleida segueixi sent la ciutat de voreres i carrers estrets i ja que ni l’actual ni el nou planejament ordenen les amplades mínimes de vials i voreres, proposem que l’amplada mínima d’espai lliure de les voreres sigui de 1,4m per qualsevol nou vial projectat. A més, fem una proposta en detall de tipus de carrer amb amplades mínimes de voreres i calçades i amb l’obligatorietat de construir carrils bici en els vials més amples.\nRevertir els sectors no delimitats i definir els sistemes viaris i estructura urbana dels nous sectors a desenvolupar. No es pot permetre un creixement desordenat i caòtic de la ciutat a cop de propostes de planejament per part de les constructores. A més, cal ordenar l’entrada a la ciutat de les noves infraestructures viaries com la futura A-14. Per aquest motiu proposem tornar a definir en els plànols d’ordenació l’estructura urbana i les vialitats que hauran de tenir els nous sectors a desenvolupar.\nCondicionar la implantació de mitjanes i grans superfícies a l’execució de com a mínim el 50% dels solars urbanitzables del sector. Per tal de no generar esculls a la consolidació dels nous barris residencials previstos i per permetre un creixement ordenat dels nous equipaments comercials, proposem que els grans centres comercials no es puguin implantar fins que no estigui consolidada en cada sector la mitat de la trama urbana de caire residencial.\nReduir el grau d’edificabilitat bruta en els sectors d’expansió de la ciutat. Si prospera la proposta de planejament conformarà una densa trama urbana en detriment de la qualitat de vida dels seus futurs habitants. En canvi, moderar la densitat de la trama urbana sempre és aconsellable si es vol millorar les vialitats, la sensació d’amplitud en els espais públics i millorar la qualitat de vida de veïns i veïnes. Per aquest motiu proposem reduir de forma general el grau d’edificabilitat bruta, que en cap cas hauria de superar els 0,70m2 de sostre construït per cada metre quadrat de sol urbanitzable. A més L’Organització Mundial de la Salut (OMS), ja el 1965, va emetre un informe tècnic on un comitè d’experts dictaminava que eren necessaris entre 10 i 15 m2 de zones verdes per cada ciutadà. Per aquest motiu proposem elevar a 40m2 zona verda per cada 100m2 edificable.\nEn les propostes sobre urbanisme presentades pel Comú de Lleida a nou planejament també s’inclouen les demandes dels veïns del Parc de les Arts i de la rotonda de Palauet, així com altres mesures com revertir la ordenació del SUR-42 a l’actual planejament, o blindar que en el solar de la Llotja no es pugui edificar res més que el projecte de les Torres de la Llotja.\nRecuperar el sistemes de Parcs Urbans. L’actual proposta defineix un sistema de 10 Parcs Urbans eliminant-ne els 5 projectats al planejament vigent. No hi ha cap justificació per fer desaparèixer de l’ordenació els Parcs Públics projectats, malgrat que aquest fet generarà un greu perjudici en la qualitat de vida i dels espais de gaudiment comunitari de la ciutat. Per aquest motiu proposem mantenir l’ordenació actual de Parcs Urbans de Vallcalent-Mariola, Hospitals-Balàfia, Secà de Sant Pere-Marimunt, Magraners-Quatre Pilans i Rufea-Instituts en el nou Pla d’Organització Urbanística Municipal, assegurant la seva execució futura i la seva viabilitat econòmica.\nProu places dures. Per evitar noves places dures també proposem definir normativament la tipologia i enjardinament i arbrat dels espais verds de la ciutat i no comptabilitzar els verds lineals i rotondes com a part de la reserva obligatòria d’espais verds als nous sectors.\nXARXA VIARIA BÀSICA\nEn les propostes prestades sobre vialitat destaquem la necessitat de preveure en el planejament el desdoblament de la sortida a Osca. N-240 i redefinir l’ampliació del Camí de la Mariola com eix viari principal i connexió amb la NII per tal de fer-ho viable en un futur proper. També cal estructurar al planejament la connexió amb la A-14 en la Balafia Nord.\nEliminar l’amnistia a les urbanitzacions il·legals a l’Horta de Lleida. Ens trobem que a les zones no urbanitzables es preveu una regularització generalitzada d’urbanitzacions il·legals disseminades per l’Horta de Lleida. Tampoc en aquest cas es fa una justificació suficient d’acord amb l’ordenació del territori i a les necessitats socials. En canvi, la legalització de nuclis de creixement urbà a l’Horta de Lleida posa en greu risc els usos de les zones de producció agrària en les que estan situats, i fractura encara més el territori i genera un augment de la pressió especulativa sobre els usos de l’espai rural del municipi. Per aquest motiu proposem eliminar aquesta possibilitat del nou planejament, a l’hora que es permet la rehabilitació i ampliació consolidada d’habitatges lligats a l’explotació agrària.\nPermetre la implantació d’obradors a petits productors. A la proposta de planejament trobem que la possibilitat de construcció d’obradors i equipaments agraris està lligada a que almenys el 50% del producte sigui propi. Aquesta mesura, que pot semblar proteccionista per a la producció local, en realitat impedeix que s’hi pugui acollir el petit pagès amb poca producció pròpia. Per aquest motiu proposem redefinir la normativa per tal que la implantació d’obradors estigui lligada a l’elaboració de productes de proximitat i no a la quantitat de producte propi.\nDe la resta de les mesures presentades pel Comú de Lleida destaquen modificar el finançament del vial extern de Sucs per tal de fer-ho viable, recuperar l’ordenació urbana al nucli de Raimat o millorar l’ordenació de les zones verdes al Barri de Llívia.\n← El Comú porta el debat…\nLa concessió de l’aigua, inviable:… →


Aquest mes aprofitem el debat que hi ha a nivell de ciutat sobre la seguretat: narcopisos, robatoris, delinqüència al carrer… per preguntar als representants polítics del districte com solucionar una temàtica que preocupa als veïns\nAquest mes aprofitem el debat que hi ha a nivell de ciutat sobre la seguretat: narcopisos, robatoris, delinqüència al carrer… per preguntar als representants polítics del districte com solucionar una temàtica que preocupa als veïns, sobretot després que a El Jardí haguem rebut diversos missatges del veïnat on expressen la seva preocupació per l’augment de robatoris tant de vehicles com a casa. Com caldria millorar la seguretat al districte? Augmentant la presència d’agents policials? Els agents policials no són la solució? Aplicant altres tipus de mesures? Quines? Quin és el balanç de la gestió de Barcelona en Comú?\nEl fracàs en matèria de seguretat i convivència a l’espai públic no és atribuïble a res extern, sinó al desgovern i a la manca de direcció. L’autoritat democràtica és avui més necessària que mai. Des de les posicions d’esquerres cal defensar la seguretat ciutadana com un dret ciutadà bàsic. Des del PSC sempre hem entès, i hem desenvolupat, una política de seguretat ciutadana transversal, amb especial atenció a la prevenció i a la proximitat i de caràcter públic, per garantir els mateixos drets a tothom. Ens hem de sentir segurs a tot l’espai públic des de Sarrià-Sant Gervasi fins a Sant Martí, passant per Ciutat Vella. La inseguretat genera la coacció de la llibertat i sense seguretat ciutadana les persones no podem desenvolupar la nostra vida lliurament, ni a l’espai públic, ni al treball ni a casa, amb afectacions també a la salut pública i a les condicions de vida. Nosaltres posem damunt de la taula tres idees clau sobre les que desenvoluparem una nova política efectiva: proposem que el cos de Guàrdia Urbana sigui de 3.400 agents, una nova direcció de prevenció en matèria de seguretat i una nova política de Convivència i cura de l’Espai Públic.\nEntenem que més càstig o més punibilitat en cap cas va lligat a menys delinqüència o més seguretat. Considerem que sovint no s’han fet les preguntes adients. No volem estigmatitzar ni criminalitzar situacions que són resultat d’un sistema que es basa en una injustícia de classe. Tampoc arreglarem res posant més agents. Cal anar a l’arrel. Cal oferir eines i oportunitats. Nosaltres apostem per teixir una xarxa de suport mutu entre el veïnat perquè puguem trobar espais on coneixe’ns, sentir-nos segures i que formem part de l’entorn. Espais de trobada, de comunitat. També considerem cabdal que hi hagi una revisió de l’espai públic en perspectiva de gènere. Si creem entorns de solidaritat i empoderem el veïnat construïm nous espais més segurs. L’associacionisme i els moviments socials són exemple. Finalment, si Barcelona és ciutat de drets, les unitats d’antiavalots i la persecució contra manters no hi tenen cabuda. S’ha de fer un treball de fons començant per dissoldre aquest cos.\nEns preocupa com creix l’incivisme a la ciutat de Barcelona. Els veïns reclamen sovint protegir els drets, llibertats i la qualitat de vida del veïnat, i cal una administració que ho garanteixi. Hi ha diferents opcions, i és cert que una d’elles és augmentar el cos de la Guàrdia Urbana –on caldria incidir en feminitzar-lo, equilibrar la paritat del cos-, però el que ens cal és una reflexió a fons de les seves funcions i com combinem mesures de prevenció i seguretat, vinculant-ho amb agents cívics. Ens cal un cos al servei dels veïns i veïnes, no exageradament sancionador sinó corrector, que acompanyi i garanteixi la seguretat. Des de la proximitat, de veritat. Cal fugir d’apriorismes i lectures partidistes, que es treballi en una bona política de seguretat i prevenció, analitzant bé les dades i sobretot governant per donar resposta a què vol i necessita Barcelona.\nTot i el repunt en algunes tipologies delictives a la ciutat de Barcelona, hi ha heterogeneïtat territorial. Precisament al districte de Sarrià-Sant Gervasi s’ha detectat una situació d’estabilitat en relació a l’evolució dels fets delictius i un decrement en l’índex de victimització si el comparem amb els anys precedents. Són múltiples els factors que vetllen per la seguretat dels veïns i veïnes del districte, que passen per la coordinació entre les diverses administracions competents en la matèria, la implementació de mesures que combatin la pobresa i l’exclusió social, l’existència de recursos suficients per part de la judicatura i fiscalia o la realització d’actuacions destinades a garantir la convivència. El Govern municipal està treballant i seguirà fent-ho, desenvolupant el màxim de les seves competències i coordinant-se amb la resta d’actors per sumar cap a un districte més segur i tranquil.\nSi haguéssim de qualificar l’acció d’aquest Govern municipal en l’àmbit de la seguretat seria amb un no aprovat. El Govern ha estat més preocupat a criminalitzar a les forces i cossos de seguretat que en millorar i garantir la seguretat dels barcelonins. L’índex global de victimització ha augmentat any rere any a nivell de ciutat, i a Sarrià-Sant Gervasi ha augmentat en més de 7 punts en 4 anys. Aquestes dades són molt preocupants i hauria de fer replantejar al Govern municipal l’efectivitat d’algunes de les polítiques que ha executat en aquest mandat. A Sarrià-Sant Gervasi s’han produït robatoris que han agafat desprevinguts a més d’un, i fins i tot s’han produït robatoris amb allunatge a comerços. Des del Grup Municipal del Partit Popular considerem que s’hauria d’intensificar la presència policial a prop de nuclis comercials i també en zones on són freqüents els robatoris amb força.\nVivim en una ciutat insegura des que Ada Colau és la màxima responsable de seguretat. Allò normal en una ciutat com Barcelona és que la responsable de seguretat sigui una regidora que es dediqui en cos i ànima a aquesta tasca tan important. Els nostres guàrdies urbans no compten amb el suport dels seus caps polítics, ni tan sols tenen el suport legal que l’Ajuntament facilitava quan es produïa una agressió i ja no es persona com acusació particular. Està clar que fa falta que hi hagi més agents i amb millors mitjans materials ja que la ràtio de policies/habitants està molt per sota del que marca la Unió Europea. Hi ha hagut deixadesa a l’hora de convocar noves places d’agents i això posa en risc la seguretat dels ciutadans. També és urgent la dotació d’un nou centre de coordinació d’emergències i una coordinació adient entre 112, 092, 091 i 080. En casos d’emergència, pocs segons poden salvar moltes vides.\nLa millora de la seguretat al districte i a tota la ciutat passa per la suma de diversos factors: una bona prevenció, disposar de suficients agents de la Guàrdia Urbana i dels Mossos, que aquests disposin de mitjans materials i formació suficients, una bona coordinació entre cossos policials, prioritat política per part del Govern -que s’ha de traduir amb un regidor/a de Prevenció i Seguretat en exclusiva-, i la implicació de la Fiscalia i dels Tribunals de Justícia. I col·laboració ciutadana. El Govern s’ha desentès de la seguretat. Tenim un important dèficit d’agents de la GUB. I si tenim en compte que Ada Colau és la seva responsable política, ja està tot dit. El balanç de la gestió dels comuns és un fracàs absolut: els delictes han augmentat en un 20 %, falten agents de la GUB, un 25,6 % de barcelonins han estat víctimes d’un delicte l’últim any, rècord de venda il·legal al carrer, narcopisos, clubs cannàbics il·legals, prostitució… Han aconseguit que Barcelona sigui la ciutat més insegura de l’Estat.


Els telenotícies i la sèrie "Un poble francès", el més vist d'un dilluns en què TV3 va tornar a ser líder amb comoditat\nTV3 va liderar l'audiència d'ahir amb una quota de l'11,8%, a 1,8 punts de distància de la segona cadena més vista. Quatre dels cinc programes més vistos del dia van ser de TV3.\n06/08/2019 - 10.47\nAhir, TV3 va tornar a ser la cadena més vista a Catalunya, amb una quota de l'11,8%. Els espais més vistos que encapçalen el rànquing d'audiències van ser de TV3. El "TN migdia", presentat per Raquel Sans, va ser el primer, amb 455.000 espectadors i una quota del 30,3%.\nDesprés, el "TN vespre", que condueix Toni Cruanyes, amb 386.000 espectadors i un 24,7% de quota. I en tercer lloc, el "TN comarques", amb Núria Solé, que va fer una quota del 21,7% i el van veure 271.000 espectadors.\nEl quart lloc el va ocupar la sèrie "Un poble francès", una història sobre la història, el drama, el juny del 1940, a Villeneuve, un poble de les muntanyes franceses, en el moment de l'arribada dels soldats alemanys. El van seguir 166.000 espectadors, i va obtenir una quota del 12,5%.


PUMSA tanca l’exercici 2017 amb un resultat positiu d’1.754.060 € - Ajuntament de Mataró\nPUMSA tanca l’exercici 2017 amb un resultat positiu d’1.754.060 €\nLa Junta General de Promocions Urbanístiques de Mataró, SA (PUMSA) va aprovar ahir els comptes anuals del 2017. PUMSA va tancar l’any amb un guany d’1.754.060 €. Aquest benefici s’ha pogut assolir per la venda de dues finques, la reversió de deterioraments de terrenys i solars registrats en anys anteriors i per l’augment dels ingressos per lloguers (bàsicament per la gestió de l’aparcament de Plaça de les Tereses).\nPUMSA té un patrimoni net mercantil al tancament de l’exercici 2017 de 55.514.832 € (39.724.385 € de patrimoni comptable, més 15.790.447 € de préstecs participatius rebuts de l’Ajuntament de Mataró).\nL’aportació municipal ha estat de 6.269.268 €, 3.218.856 € per fer front a la quota anual a pagar a FCC per la construcció de l’Edifici del Rengle (capital més interessos) i els restants 3.050.412 € per a fer front a part del deute amb bancs. En contrapartida a aquestes aportacions s’escripturarà la transmissió a l’Ajuntament d’una sèrie d’immobles.\nL’endeutament financer de l’empresa municipal s’ha anat reduint dels 93.547.779 € del 2011 als 33.062.111 € a 31 de desembre de 2017.\nLa despesa financera bancària al 2017 ha estat de 915.820 €, mentre que al 2016 va ser d’1.214.152 €, és a dir, una reducció del 25%, conseqüència de la reducció d’endeutament.\nLa xifra de negocis del 2017 ha estat d’11.593.979 €. Al 2017 s’han venut dues finques: una a l’avinguda d’Ernest Lluch amb l’avinguda del Maresme, per 1.000.000 €, i una altra a Can Serra, per import de 360.720 €.\nD’altra banda, els ingressos derivats de la zona blava han estat d’1.412.828 €, xifra molt similar a la de l’any anterior. Per la refacturació a l’Ajuntament dels costos incorreguts per la gestió dels dipòsits municipals de vehicles, s’han comptabilitzat 305.581 € d’ingressos.\nPel que fa als ingressos per lloguers, aquests pugen a 3.732.170 €, enfront els 2.852.268 € del 2016. Aquest increment de 879.902 € en els ingressos per lloguers ve donat substancialment pel següent:\na) des del febrer de 2017 PUMSA porta la gestió de l’aparcament de la plaça de les Tereses (ha suposat uns ingressos de 625.659 euros) i\nb) la finalització al 2017 de la carència en el lloguer dels locals de l’Edifici del Passeig de La Marina i la d’un local en planta baixa de 2.282 m² de l’Edifici del Rengle, llogat a la Fundació Tecnocampus, destinat a ampliar espais docents.\nPUMSA gestiona el lloguer de 52 locals, 21 oficines i 11 naus, uns 34.406 m² de sostre, del quals, actualment, es té llogat un 86 %. També gestiona 1.228 places d’aparcament per a cotxes -distribuïdes entre 23 aparcaments-, amb una ocupació mitjana que s’ha incrementat fins assolir el 90%, així com altres 835 places en aparcaments de rotació: l'aparcament de Plaça de Cuba, el de Plaça Granollers, Parc Central i el de Plaça de les Tereses.\nPUMSA també gestiona un parc de 263 habitatges de lloguer de titularitat municipal. En aquest punt cal esmentar que en base a l’acord pres per la Comissió d’Habitatge de Mataró -de la qual PUMSA n’és membre- el 90% d’aquells habitatges públics que finalitzen els seus contractes d’arrendament són posats, prioritàriament, a disposició del Servei de Benestar Social de l’Ajuntament per cobrir les demandes que els hi arribin. El lloguer d’aquests habitatges el marca directament el Servei de Benestar Social, el qual resta condicionat a les circumstàncies de les famílies que accedeixen a ells. De la mateixa manera que succeeix amb la política de preus, el control de la morositat es troba supeditada a les polítiques socials que l’Ajuntament determina en cada moment.\nAl 2017 PUMSA ha gestionat obres d’urbanització en diferents àmbits de la ciutat per un import total d’1.808.424 €. Les principals actuacions urbanístiques han estat les següents:\n- A finals de 2017 es va executar la primera fase de les obres d’urbanització del sector del Sorrall que contempla la urbanització del nou vial paral·lel a la carretera d’Argentona que passa pel Sorrall, entre l’inici del terme municipal de Mataró i la rotonda on conflueixen l’avinguda de Josep Puig i Cadafalch i les rondes de Bellavista i de Josep Tarradellas (rotonda del d’Ara). Aquesta obra també ha comportat la creació d’una nova rotonda que servirà per connectar la carretera d’Argentona amb la nova rotonda que la Generalitat va posar en servei a la Via Sèrgia dins el projecte de millora dels accessos de la C-32.\nAquest any s’ha executat la segona fase de les obres, consistent en la construcció d’una de les dues calçades del vial d’enllaç entre aquestes dues rotondes.\n- Al mes de desembre de 2017 finalitzà la primera fase del projecte d’urbanització de l’àmbit de l’avinguda d’Ernest Lluch. La inversió total duta a terme al 2017 ha estat d’1.147.471 €.\nDe cara al 2018 està previst executar la segona fase del projecte i l’electrificació del sector, amb una inversió total prevista de 450.822 €.\n- Al 2017 s’ha urbanitzat la plaça de Ventura Ametller amb un cost de 219.251 €.\nPer al 2018 les previsions són les següents:\n- Al mes de març de 2018 es van iniciar les obres d'urbanització i electrificació de l’Eix Herrera, amb una inversió total d’uns 2.000.000 € (pel 2019 la previsió d’inversió és de 840.000 €). Aquests treballs contemplen la pavimentació dels carrers, l’enllumenat públic, les xarxes de serveis, enjardinament, mobiliari urbà etc.\n- Al 2018 està previst a l’àmbit del Rengle la urbanització de dues parcel·les al carrer de Jaume Vicenç Vives, i l’adquisició i urbanització de quatre parcel•les per destinar-les a zones verdes. El cost total d’aquestes actuacions es preveu sigui de 545.429 €.


Concurs Art – Sala Parés\nConcurs Art<35 BS/2015\nLa Galeria Trama i la Sala Parés presenten l’exposició del concurs Art<35 BS / 2015, convocat per la Facultat de Belles Arts de la UB i patrocinat per la Fundació Banc Sabadell.\n28.12.15 — 17:10\nA la mostra, hi participen deu pintors i fotògrafs d’arreu d’Espanya seleccionats per un jurat format per artistes, directors de museus, galeristes, comissaris i degans de facultats.\nL’exposició, formada per 30 obres fotogràfiques i 20 pintures d’artistes de menys de 35 anys, es podrà veure del 3 al 26 de setembre.\nEl certamen, que enguany celebra la seva 8a edició, dóna suport a joves creadors d’arreu d’Espanya posant-los en contacte amb el món professional de les galeries, les institucions, la crítica i el col·leccionisme.\nLa Galeria Trama i la Sala Parés inauguren Art<35, l’exposició col·lectiva dels deu artistes guanyadors del Concurs Art<35 BS/2015, certamen dedicat a joves artistes de menys de 35 anys que treballen en els àmbits de la pintura i la fotografia.\nL’exposició, que es podrà visitar del 3 al 26 de setembre, està formada per cinc peces de cadascun dels deu artistes seleccionats pel jurat del concurs Art<35 BS/2015. Es tracta de joves creadors que es troben en l’etapa d’inserció en el circuit professional de l’art contemporani. Un dels objectius del concurs és que els artistes puguin establir contactes amb crítics, comissaris, institucions, galeries i clients o col·leccionistes.\nLa mostra constitueix una selecció de creació emergent avalada per un jurat d’experts de prestigi. De les 50 peces exposades, 30 són fotografies i 20 són pintures.\nEls artistes reben una beca de producció del patrocinador, la Fundació Banc Sabadell. Les obres estaran a la venda i hi haurà un programa d’adquisicions en què sis empreses s’han compromès a adquirir com a mínim una obra cadascuna. De la mostra se n’ha editat un extens catàleg.\nArt<35 BS/2015, que avui celebra la seva vuitena edició, ha comptat amb 63 concursants procedents d’arreu de l’estat. La majoria d’ells tenen entre 25 i 35 anys, encara que la mitjana d’edat dels seleccionats d’enguany ha estat de 25 anys.\nEn aquesta edició, la mostra, a més d’exposar-se a la Galeria Trama i a la Sala Parés, també es presentarà a partir del dia 2 d’octubre a la Sala Bizcaia Aretoa de la Universitat del País Basc, amb la col·laboració de la Facultat de Belles Arts d’aquella Universitat.\nEls artistes guanyadors d’Art<35 BS/2015 són:\n• Aïda Andrés (Barcelona, 1985)\n• Javier Artero (Melilla, 1989)\n• Sonsoles Company (Madrid, 1993)\n• Di+lA group (Elx, 1983 i 1984)\n• Mar Guerrero (Palma de Mallorca, 1991)\n• Charlotte Jansen (Herdecke, Alemanya, 1991)\n• Iker Lemos (València, 1991)\n• Clara Palomar (Castelló de la Plana, 1990)\n• Mònica Planes (Barcelona, 1992)\n• Cristina Santos (Vila-real, Castelló, 1990)\nTrobareu tota la informació dels artistes al catàleg d’Art<35 BS 2015\nEl catàleg de l’exposició Art<35 BS/2015 ha estat comissariat per Frederic Montornés, crític d’art i comissari, que també ha format part del jurat del concurs Art<35 BS 2015, que es va reunir el dia 27 de maig per deliberar i triar els guanyadors.\nAl pròleg del catàleg, Montornés exposa: «[…] una de les qüestions sobre les quals més s’ha insistit en l’edició d’aquest any ha estat la consideració dels espais muts, deshabitats, abandonats o oblidats com a símptomes de l’esdevenir d’una societat que, en lloc de reciclar o reutilitzar el construït, opta per rebutjar o engolir el que ha creat, tot i els esforços que s’han invertit en la seva creació.»\nConcurs Art<35 BS, vuit anys dedicats a l’art més jove\nAl llarg de les vuit edicions, el certamen suma la participació de gairebé 700 joves en el concurs, dels quals 80 han estat premiats. Com a prova de la seva rellevància en el sector, molts artistes seleccionats en anteriors edicions col·laboren actualment amb galeries espanyoles i internacionals.\nArt<35 BS s’ha convertit en una fita anual de referència a tot l’estat per a la jove creació, i constitueix una plataforma en què participen molts àmbits de les arts visuals: artistes, galeries, universitats, museus, fundacions, empreses, col·leccionistes i aficionats a l’art.\nEl jurat del concurs Art<35 BS/2015 està format per catorze professionals rellevants en l’àmbit artístic: galeristes, comissaris, artistes, directors de museus, degans de facultats de Belles Arts…\n• Ignasi Aballí, artista\n• Sergi Aguilar, artista i director de la Fundació Suñol, president del jurat\n• Concha de Aizpuru, Galería Juana de Aizpuru, Madrid\n• Carlota Inés Álvarez Basso, directora de Matadero, Madrid\n• Elena Blanch González, degana de la Facultad de Bellas Artes de la Universidad Complutense de Madrid\n• Joaquim Chancho, artista\n• José Luís Cueto, artista i degà de la Facultat de Belles Arts de la Universitat Politècnica de València\n• Teresa Grandas, conservadora d’exposicions del MACBA\n• Joan Anton Maragall, director de la sala Parés i de la Galeria Trama\n• Miquel Molins, president de la Fundació Banc Sabadell\n• Frederic Montornés, crític d’art i comissari d’exposicions\n• Mar Redondo, vicedegana de Cultura de la Facultat de Belles Arts de la Universitat de Barcelona\n• Natxo Rodríguez Arkaute, vicedegà d’Extensió Universitària de la Facultat de Belles Arts de la Universitat del País Basc\n• Alicia Ventura, Fundació DKV Assegurances Mèdiques\nLa vuitena edició del concurs ha estat organitzada per l’Associació Art<35, convocada per la Facultat de Belles Arts de la Universitat de Barcelona i patrocinada per la Fundació Banc Sabadell.\nEn aquesta vuitena edició del concurs també hi han col·laborat la Facultat de Belles Arts de la Universitat Complutense de Madrid, la Universitat del País Basc i la Universitat Politècnica de València.


1984, d’Orwell | Des de la Mediterrània\nPàgina d'inici › Cultura i Societat › 1984, d’Orwell\nLa feina de Winston Smith, funcionari del Ministeri de la Veritat, consisteix a corregir dades històriques segons els cànons establerts per la doctrina del Partit. Però Winston ja no aguanta més i l’únic que desitja és veure com cau el règim imperant. Ens trobem en ple Estat totalitari. La vigilància despietada d’aquest règim ha arribat a apoderar-se de la vida i la consciència de la gent, fins al punt d’intervenir en els racons més íntims dels seus sentiments. El Gran Germà ho veu tot, ho sent tot i ho controla tot. Davant d’aquest infern, Winston decideix rebel·lar-se i assumir el preu a pagar per aquest crim: l’eliminació total de l’individu i de qualsevol rastre que en provi l’existència.\nEl text anterior correspon a la presentació que podem trobar a una versió catalana publicada per Edicions 62 de la novel·la 1984 de Georges Orwell (1903-1950). Aquesta obra de ficció del 1949 no ha perdut vigència amb el pas dels anys i, fins i tot, és fàcil trobar certs paral·lelismes, salvant les distàncies, entre alguns dels aspectes del món de ficció que planteja i la nostra realitat actual.\n‹ La noia que es mossegava les ungles\nPProvocativa o PPatètica? ›\n2 comments on “1984, d’Orwell”\n16/12/2010 a les 6:40\nÉs una de les millors novel·les que he llegit. I tal com dius, resulta molt actual en diversos aspectes.\nCom a curiositat, he recordat una “divertida” imatge amb què podem trobar-nos mentre passegem per Barcelona…: plaça George Orwell.\n16/12/2010 a les 17:47\nAcabo de veure la imatge que referencies en el teu comentari i, realment, és genial.


1.2Professionals del neolític\n1.2.1La utilitat i interès de l'estudi del neolític\n1.2.2Especialistes del neolític\n1.3Recerca i historial\n1.3.1La influènica dels mites\n1.3.2El difusionisme (s. XIX)\n2El neolític explicat\nCommuta la subsecció El neolític explicat\n2.2La Revolució Neolítica\n2.3El creixent fèrtil\n2.4Altres zones amb activitat neolítica\n3La nova economia productora\nCommuta la subsecció La nova economia productora\n4Formes de vida als poblats neolítics\nCommuta la subsecció Formes de vida als poblats neolítics\n4.1Els primers poblats\n5El neolític als Països Catalans\nCommuta la subsecció El neolític als Països Catalans\n5.1Neolític a Catalunya\n5.2Neolític a les Illes Balears\nEl neolític (del grec νέος, néos, 'nou', i λίθος, líthos, 'pedra') és un període de la prehistòria. En aquest perióde va tenir lloc innovacions d'una gran transcendència, on els éssers humans van descobrir l'agricultura i la ramaderia, i es van convertir als sedentaris,. un procés conegut com la revolució neolítica.\nL'expressió de Revolució Neolítica s'empra en historiografia per designar els canvis socials, econòmics, biològics i tecnològics que es van produir entre el -10.000 a l'any -3000 aproximadament.\nEls dos termes, "revolució" i "neolítica", tenen significat i historial amb què hom pot comprendre més bé allò que es designa en historiografia com a "revolució neolítica".\nHi intervenen diversos arqueòlegs i historiadors:\nEn començar el segle xix hi ha tota una tendència dins l'àmbit del coneixement a aplicar la divisió del treball a tot allò descobert a les ciències. La filosofia que era sinònim abans del segle xviii de "coneixement" se separa epistemològicament donant lloc a diverses disciplines científiques. És a dir, existia una tendència a ordenar, classificar i posar tot el coneixement en calaixos.\nL'arqueòleg danès Christian Jürgensen Thomsen creu llavors que seria convenient classificar tots els materials històrics obtinguts per designacions que apel·lin als estris fets servir. Es divideix una part de la prehistòria en,\nPublica aquesta classificació l'any 1836 i tota Europa s'hi projecta adoptant les nomenclatures. La idea de l'arqueòleg danès no era aleshores nova. És a Roma, concretament en boca de Titus Lucreci Carus, filòsof i poeta romà, que es va suposar per primer cop que abans dels metalls, l'ésser humà feia servir pedres i, precisament, durant el neolític, les pedres són model·lades per tornar-se més sofisticades. En Chistian Thomsen no feia altra cosa que reprendre aquest esquema de pensament.\nÉs una proposta evolucionista perquè fa suposar que hi ha desenvolupament com més va més complex. Les societats passades passen de produir estris amb pedra fins a fer-ho amb metalls i dins els metalls passen a fer-ho amb matèries fàcils com ara el coure fins a arribar al ferro. Avui aquesta classificació és contestada perquè no totes les societats neolítiques han fet ús dels metalls i això no vol pas dir que fossin societàriament menys complexes que les que utilitzen metalls. Un exemple d'això són les societats d'Amèrica en què hi apreciem un desenvolupament molt gran de la pedra sense l'ús de metalls.\nA la meitat del segle xix les troballes en arqueologia són molt nombroses i es torna a necessitar una nova classificació. L'anglès John Lubbock procedeix a subdividir l'Edat de la pedra i és aquí quan sorgeix l'apel·latiu "neolític". El terme prové del llatí i traduït a llengua catalana vol dir "nova pedra". En Lubbock tornava a reprendre un esquema evolucionista per les nomenclatures: hi ha un estadi inferior de "lítics" (paleolític) i un estadi superior de "lítics" (neolític).\nCap al final del segle, l'any 1889, el francès Émile Cartailhac s'uneix a tot un debat sobre la naturalesa d'aquest "neolític" o "nou lític" i fa saber que convindria parlar de "revolució neolítica" perquè les restes arqueològiques testimonien d'uns canvis força radicals. Després de la Segona Guerra Mundial l'arqueòleg australià Vere Gordon Child publicita el concepte que s'acaba acceptant en historiografia.\nProfessionals del neolític[modifica]\nEl neolític és un període de la història que necessita l'ajuda de diverses disciplines científiques:\nEspecialistes en botànica\nEspecialistes en art\nEspecialistes en religió\nN'hi ha força més però s'han citat els més rellevants.\nLa utilitat i interès de l'estudi del neolític[modifica]\nEn història l'interès d'estudiar el neolític és poder entendre més bé el nostre present per millorar-lo mitjançant un cop d'ulls cap al passat de coses presents. En efecte, avui sabem que els sistemes d'economia basats en el sedentarisme, que neix amb el neolític, tenen tendència a sobreexplotar el medi. Això provoca manca de recursos per poder viure. El sistema de vida sedentari també malmet el medi ambient i, de retruc, les poblacions són objectes d'alterar les condicions climàtiques amb què obtenen els aliments. Una mala collita provocada per un canvi de temperatures no habitual posa en perill la supervivència d'una comunitat.\nAquests són alguns dels exemples de com l'estudi del neolític revela tota importància. El món actual està sobre-poblat i això és un fenomen que es tragina des del neolític. Les societats sedentàries tendeixen a fer créixer sense límits la demografia i això condiciona les estratègies de vida, vulgui ser per la convivència entre col·lectius, vulgui ser per la necessitat de produir encara més aliment per abastir tothom. En aquest sentit, les societats sedentàries tendeixen a sobre-produir i degut a això, periòdicament l'economia és fuetada per una crisi. Les crisis econòmiques són l'arrel molts cops de la pobresa i de canvis estructurals en l'àmbit polític.\nEspecialistes del neolític[modifica]\nDes del segle xix fins avui es poden trobar una immensa quantitat de professionals que s'han especialitzat en aquest període concret. En llistarem tot seguit els més rellevants per a un estudi complet del període:\nRecerca i historial[modifica]\nLa influènica dels mites[modifica]\nLes recerques en arqueologia i relatives al període que historiogràficament anomenem de neolític no han estat possibles fins que no s'ha abandonat els mites i s'ha optat per l'empirisme i tot el llegat il·lustrat del segle XVIII. Hi havia impossibilitat d'avançar en aquest camp a causa d'una visió cristiana a Europa que feia de l'agricultura el passatge a un estadi posterior al pecat original. L'home hauria doncs trepitjat la Terra directament en tant que agricultor i ramader.\nÉs al segle xix que la laïcització de la societat ha donat com a resultat la recerca científica sobre aquest període a Europa. Europa, perquè el continent és el primer que posa en marxa les recerques, i és el primer que deixa de donar explicacions presents partint de la Bíblia. Malgrat això, el neolític és dels períodes que menys inspira els historiadors o historiadores i en alguns països com a França mateix, el neolític és un període no gaire explorat. Les troballes de l'Antic Egipte són amb diferència més estudiades, vulgui ser per la seva monumentalitat física, vulgui ser per les restes abundants que encara existeixen.\nLes recerques a Europa sobre el neolític són el resultat de l'acceptació de la teoria de l'evolució de l'anglès Charles Darwin. En continuïtat amb això, és natural mirar de cercar què va ocórrer ara fa -10.000.\nEl difusionisme (s. XIX)[modifica]\nArticle principal: Difusionisme\nDifusió de l'ésser humà pel món durant l'evolució biològica dels primats a l'homínid\nLes primeres aportacions historiogràfiques es varen dur a terme al segle xix i són pròpies d'aquest mateix segle:\nel particularisme històric\nNo es fan preguntes sobre el per què es va produir el neolític, però hi aporten una mirada particularista en tant que, de conformitat amb la mentalitat d'època, cal resseguir l'origen i l'expansió de les particularitats de cada cultura neolítica. L'escola alemanya és la primera que s'hi interessa i emet la convicció que les cultures neolítiques tenien totes una particularitat i que es podia traçar-ne l'origen formador. Dit altrament, hi ha una evolució que ens condueix irreparablement cap a un punt d'inici, un lloc originari que va estendre's a tot el món.\nDiem que és una mirada pròpia d'època perquè les teories de l'evolució exerceixen una gran força sobre el pensament científic i de manera natural tothom hi veu una evolució. Es concep una cultura originària que va donar lloc a tot de cultures particulars, així com un origen simple que camina cap a una complexitat de formes; un esquema mig reprès de l'evolucionisme darwinista. Alhora el segle xix és un segle arrelat encara als relats bíblics i hi ha tota una sèrie d'arqueòlegs que voldrien provar que la Bíblia té raó i per això s'endinsen en grans projectes d'arqueologia amb què miren de trobar restes que els donin la raó. No cerquen el punt originari a la Xina, per exemple, sinó que es dirigeixen naturalment a les actuals Israel i Palestina perquè ho diu la Bíblia. En realitat, és una reacció a la laïcització, cientifització i industrialització de la societat.\nOscar Montelius (1843-1921) és el primer que proposa la teoria difusionista segons la qual l'origen és al Llevant, més concretament a les Palestina i Israel actuals, recolzant-se en part en la Bíblia, sense aportar proves ni evidències verificades i contrastades (Om tidsbestämning inom bronsåldern med särskilt avseende på Skandinavien, 1885). És inicialment a arqueòlegs escandinaus a qui es deu la recol·lecta de material neolític.\nA mesura que les recerques arqueològiques dutes a terme durant tot el segle xix i XX avancen, els resultats enreden d'allò més i no van en acord amb la teoria difusionista. Al desert del Sàhara s'hi ha trobat un nucli primari, també se n'ha trobat un altre a la Xina actual, al Mèxic i el Perú actuals, a més de Palestina i Israel. La Xina i l'Índia presenten nuclis primaris independents de l'Orient Mitjà. És a dir, el neolític no es va donar primer al Llevant i d'aquest hi va haver un efecte de mimetisme, sinó que hi va haver diversos llocs que varen neolititzar-se amb independència d'allò que succeïa al Llevant i, com a tal, exerciren cadascun d'ells un efecte de difusió.\nNo és fins als anys seixanta del segle XX que es canvia la teoria difusionista i s'accepta, després de les evidències físiques, que de punts originaris i difusionistes n'hi va haver molts més. El llarg trajecte entre el segle xix i la segona meitat del segle XX es deu al poc interès que suscitava el neolític i la reputació que havia teixit l'arqueòleg australià Vere Gordon Childe. A més d'això, encara en proporció amb la Bíblia, l'evolucionisme havia plantejat un "paquet neolític major": primer l'agricultura, després la ramaderia i finalment la ceràmica. L'objecte que presenta problemes és que s'havia donat per fet que el sedentarisme és sinònim d'agricultura, de conformitat amb l'herència bíblica cristiana. Però no és així. S'ha trobat jaciments en què no s'hi aprecia ceràmica i d'altres en què abans de la ramaderia ja existia la ceràmica. La qüestió és que en emetre la idea que el punt de "naixement" del neolític era Palestina i Israel, no s'havia cercat en altres indrets del món. Resulta doncs que al Sàhara hi ha igualment un punt de naixement de l'agricultura que és independent d'Israel i Palestina. Tots dos varen exercir influència a les regions del seu voltant. La ceràmica no va ser primer perquè el model d'Israel i Palestina només serveix per les regions que l'envolten.\nDe fet, gràcies a les recerques fetes pels arqueòlegs com ara Andrew Moore, Robert Braidwood, Jacques Cauvin o Danièle Stordeur es podria dir que els elements de la neolització provenen de diversos llocs i no tots es troben a Jericó. El Zagros és la primera regió que domestica animals i ho difon tot seguit. D'aquesta regió doncs surt la idea i arriba de ben segur a Palestina i Israel més tard, la qual cosa no vol pas dir que a aquestes dues nacions actuals, no s'hi visqués cap procés del neolitització. Ans al contrari.\nDefinitivament, la sedentarització necessita l'agricultura, d'això les dades semblen que no hi manifesten dubtes, però res va motivar-se de cop i volta i no hi va haver cap esquema lineal.\nEl neolític explicat[modifica]\nLa cronologia del neolític és particularment delicada a establir car difereix en funció de les regions del món i dels criteris de definició emprats. Més que més, el neolític, més que una "època", es considera un "estadi cultural" definit per un conjunt de trets tècnics, econòmics i socials.\nExisteix així i tot un consens bastant ampli a l'hora de reconèixer que el nucli de neolitització més antic fins ara desenterrat és el Creixent Fèrtil, al sud-est d'Anatòlia, al nord de Mesopotàmia i al Llevant, el qual caldria ubicar ara fa aproximadament -11.000/-9000. Vora la meitat del IXè mil·lenni abans de la nostra era, els grups humans, força sedentaris ja, comencen a domesticar-hi animals (cabra, bovins, etc) i plantes (el blat, ordi, llegums com els pèsols, llenties, etc) per tal d'alimentar-se. Cap a l'any -7000 apareixen les primeres ceràmiques; que es generalitzen amb el decórrer dels propers segles.\nEls nous coneixements i les noves pràctiques porten aquestes regions a guanyar Europa vers l'any -6500; alhora que s'estenen altres nuclis a partir de l'Àsia central, Nova Guinea, l'Àfrica subsahariana i el subcontinent indi cap a altres regions del planeta. Segueixen diferents vies i mitjans per propagar-se.\nMalgrat la disparitat de processos de neolitització a tot el món, s'ha pogut traçar unes línies generals. El neolític comença al voltant de l'any -10.000 aproximadament i s'estén fins a l'any -3000 aproximadament.\nMés tècnicament i en per menut, el neolític podria dividir-se en:\nNeolític inicial (-10.000 a -8.000)\nNeolític mitjà (-8.000 a -6.500)\nNeolític final (-6.400 a -3500)\nEl creixent fèrtil[modifica]\nL'escenari del canvi neolític fou, pel que fa a l'Occident i al Pròxim Orient, la zona del creixent fèrtil (costes mediterrànies de Palestina, regió on sorgeixen cultures agrícoles, sedentàries, el Líban i terres interiors d'Mesopotàmia). Les primeres cultures agrícoles sorgiren al sud-est d'Anatòlia cap al 8000 aC, probablement abans del 7000 aC. S'hi detecta la sembra, plantació i emmagatzematge de cereals, i se sap que s'hi van domesticar alguns animals, el primer dels quals fou el gos.\nAltres zones amb activitat neolítica[modifica]\nLa nova economia productora[modifica]\nFormes de vida als poblats neolítics[modifica]\nEls primers poblats[modifica]\nCom són sedentaris, el campament és permanent, amb cabanes. Els homes i les dones construïen poblats amb allò que tenien al seu abast: murs de tova (barreja de fang i de palla assecada al sol) i coberts amb sostres de fusta. Hi vivien juntes unes quantes famílies.\nMolí de pedra del neolític per a la molta de cereals. Consisteix en una gran base lítica, on es posava el gra que es premsava i picava amb una altra pedra.\nLa substitució dels útils de pedra tallada pels de pedra polida no és la novetat més important, si bé és la que dona nom al període. La diversificació de tasques que calia realitzar (tales d'arbres, sembra de llavors, sega de cereals, molta del gra...) explica que els primers agricultors haguessin de crear nous estris específics per a cada funció. La majoria d'estris eren de sílex amb un mànec de fusta, altres eren d'os i banya d'animal. Feien ceràmica per emmagatzemar aliments, tela per a la roba amb llana i lli, instruments de música...\nEl neolític als Països Catalans[modifica]\nNeolític a Catalunya[modifica]\nNeolític a les Illes Balears[modifica]\n↑ Sinònim: s'arrossega\n↑ 3,0 3,1 3,2 3,3 3,4 3,5 «los primeros agricultores de la península ibérica libro 998 | arqueología prehistórica |». [Consulta: 5 febrer 2021].\nBellwood, Peter (2004): First Farmers: The Origins of Agricultural Societies. Blackwell Publishers. ISBN 0-631-20566-7. (anglès)\nEsteve Verdaguer Lloveras (1991): El neolític: de l'home caçador a l'agricultor. Editorial Graó. ISBN 978-84-87470-15-8. (català)\nLa llet i els seus derivats, amb Pere Renom (TV3, Tot es mou)\nEl temps i la percepció que en tenim, amb Dani Jiménez (TV3, Tot es mou)\nObtenció de coure metàl·lic a partir de malaquita a l'Institut Arnau Cadell; Marc Boada Ferrer\nObtingut de «https://ca.wikipedia.org/w/index.php?title=Neolític&oldid=30231054»\nLa pàgina va ser modificada per darrera vegada el 28 maig 2022 a les 15:47.


ProHabitatge participa de diferents xarxes i experiències relacionades amb les polítiques d'acció social i d'habitatge\n• Red Ekiten - Thinking\nL'any 2011 ProHabitatge ha entrat el Grup d’Estudis EKITEN-Thinking què és una comunitat multidisciplinar i oberta d’acadèmics, experts, intel•lectuals i professionals que busquen, des de la cooperació, generar coneixement i pensament en matèria de desenvolupament urbà i problemàtica residencial. (més informació)\n• Federación de Entidades de apoyo a las Personas Sin Hogar\nL'any 2011 ProHabitatge ha estat membre fundadora de la FEPSH. Aquesta Federació que neix de les entitats espanyoles que formen part de la FEANTSA Europa es crea amb la voluntat de coordinar les accions de sensibilització a nivell de l’Estat Espanyol.\n• Xarxa d'atenció a les persones sense llar de Barcelona\nL'any 2011 l'entitat s'ha incorporat a aquesta xarxa de Barcelona que té per finalitat enfortir la capacitat d'organització de la ciutat per acompanyar a persones sense llar, tot establint i ampliant el treball conjunt i la col•laboració entre el sector públic i les entitats socials. XPSLLB\n• Associació Grundtvig per la Participació dels usuaris/es\nL'any 2010 l'entitat es va sumar al projecte per a constituir una Associació Grundtvig en l’àmbit de la participació dels usuaris/es anomenat "Participation des usagers: Partager les practiques en Europe" i format conjuntament amb la FNARS Bretagne (Fédération Nacionale des Associations d’Accueil et de Réinsertion Sociale), Université Lucian Blaga (Romania - Sibiu), Cooperativa Sociale Progetto Tenda (Itàlia- Turin) i Asbl Emmaüs (Bèlgica- Liège).\n• Xarxa d'Habitatge d'Inclusió de Barcelona (XaHIB)\nAl 2010 l'entitat s'ha incorporat a aquesta xarxa de caràcter local que té per finalitat conformar-se en un espai de coordinació de les polítiques socials i d'habitatge que proporcioni una visió global dels recursos residencials a la ciutat i fomenti la complementarietat i l'acció conjunta entre el sector públic i els agents socials. XaHIB\nL'any 2009 ProHabitatge va entrar com a entitat sòcia al Coop 57 que va néixer el 1996 sota la forma jurídica de cooperativa de serveis financers. En un inici, el seu desenvolupament va anar molt vinculat amb el cooperativisme de treball associat, però progressivament va ampliar la seva base social a altres tipus d’entitats de l’economia social i solidària. Coop57\n• Consell de l’Habitatge Social de Barcelona\nL'any 2009 l'Associació ProHabitatge s’ha incorporat al Consell de l’Habitatge Social de Barcelona, un òrgan consultiu i de participació del Consorci de l’Habitatge de Barcelona, organisme format per Ajuntament de Barcelona i Generalitat de Catalunya. El Consell de l’Habitatge Social de Barcelona està format per més de 80 membres. CHSB\n• Housing Rights Watch. HRW\nProHabitatge és el corresponsal espanyol de l'Observatori Europeu dels Drets a l'Habitatge (Housing Rights Watch). Aquest està format per una xarxa interdisciplinar d'entitats, acadèmics i advocats que treballen per defensar els drets a l'habitatge. La xarxa es troba en un punt d'incipient creació, però ja compte amb corresponsals a països com França, Slovenia, Irlanda, Itàlia o Bèlgica. (més informació català ; castellano ). Espai Web HRW\n• Projecte dret al Dret - Clínica Jurídica en Dret Immobiliàri i Mediació\nL'any 2008 l'Associació ProHabitatge va signar un conveni per participar del projecte de la Facultat de Dret de la Universitat de Barcelona anomenat "dret al Dret". Aquest projecte compartit per persones de la Universitat, les organitzacions socials i les entitats públiques es preocupa per millorar i afavorir la defensa i l'exercici dels drets de les persones i col·lectius menys afavorits. (més informació)\nProHabitatge participa de la Federació d'Entitats Estatals que Treballen amb els Sense Sostre (FEANTSA). La Federació es va crear el 1989 i avui agrupa a 90 organitzacions sense ànim de lucre de 29 Estats, inclosos els 25 de la Unió Europea (UE Replica Watches). ProHabitatge és Membre de Ple Dret al Consell d'Administració de FEANTSA i fou el representant espanyol al Consell d'Administració del 2004 al 2006. Alhora l’entitat participa en el Grup de Treball d’Experts pel Dret a l’Habitatge.\nProHabitatge participa a la “Red de Equipos de Trabajo en Vivienda” una xarxa formada per organitzacions membres del Consejo de la Juventud de Espanya, Institucions públiques i organitzacions socials amb ampli prestigi reconegut en el camp de l’anàlisi i estudi de l’habitatge. ProHabitatge participa també al butlletí electrònic de la xarxa que s’anomena RETVI.\n• Xarxa d'Habitatges d'Inclusió. XHI\nProHabitatge participa des de l’any 2006 a la Xarxa d’Habitatges d’Inclusió, la qual neix amb l’objectiu d’incrementar i consolidar un parc públic i privat d’habitatges tutelats i gestionats per entitats socials que permeti cobrir les necessitats residencials de col·lectius en risc d’exclusió. La XHI és coordinada i impulsada per l'Agència Catalana de l'Habitatge\n• Consens Social sobre Migracions\nEl Consens Social sobre Migracions a Catalunya es va iniciar a Catalunya l’any 2005 amb un conjunt de debats en els que participen diversos experts o persones vinculades a l’estudi de les migracions, amb l’objectiu d’elaborar un document de partida útil per desenvolupar els debats entre les entitats entorn l’adaptació de les estructures i del teixit social i polític entorn les migracions. ProHabitatge es va incorporar en aquest projecte a inicis del 2007.


Joc gratis La granja de monstres - Joc online per jugar gratis\nBusca els llocs del teu hort on puguis plantar i busca també els tresors amagats, esquiva els monstres mentre ho fas.\nCom es juga? Primer mira on estan els monstres i els tresors, després clica una a una les parcel.les que estan buides i que per tant es poden plantar. Si trobes els tresors sumaràs punts i si trobes els monstres et restaran una vida.\nEtiquetes: granja plantar monstres\n· Jocs aventures · Jocs infantils\nA Amagats Esquí Gat Gats Granja Hort Mag Monstre Monstres Or Plantar So Tresor\nMés jocs semblants a La granja de monstres\nLa granja de monstres en altres idiomes\nEl joc La granja de monstres és un joc online d'ordinador per jugar gratis. No has de descarregar res, ni instal·lar res, perquè La granja de monstres és un joc en flash.\nSegur que et preguntes, com es juga a La granja de monstres, donc bé, aqui tens les instruccions: Primer mira on estan els monstres i els tresors, després clica una a una les parcel.les que estan buides i que per tant es poden plantar. Si trobes els tresors sumaràs punts i si trobes els monstres et restaran una vida..


Sirius Guest House Sinemorets Bulgària - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSirius Guest House21 Sveti Pantelei str., Sinemorets, Sinemorets, Bulgària - Veure al mapaExcel·lent8,2Basada en38comentarisSirius Guest HouseVeure més fotosVeure més fotosVeure totes les 39 fotosMolt bona ubicació 7,8Veure al mapa7,8UbicacióParticularitats que li encantaranaire condicionat\nSobre l'allotjamentDescripcióAl visitar Sinemorets, vosté es sentirà com a casa a Sirius Guest House, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Sirius Guest House, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos habitació familiar, instal.lacions de barbacoa. L'ambient de Sirius Guest House es reflexa en cada habitació. aire condicionat, balcó/terrassa, aparell de televisió, TV satèl•lit/cable, nevera són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com billar, ping pong, jardí. Sirius Guest House és un lloc ideal d'estada pels viatgers que busquin encant, comfort i facilitat a Sinemorets.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatempolles d'aigua de cortesiaTV satèl•lit/cableaparell de televisiónevera Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantA deposit via bank wire is required to secure your reservation. Sirius Guest House will contact you with instructions after booking. Comentaris recents de clients


ELS DRACS – Els Dracs de la Bisbal\nEls Dr acs de La Bisbal és una Associació Juvenil de Foc sense ànim de lucre, la qual està formada per més de dues-centes persones de totes les edats.\nEs tracta d’una entitat que té com a objectiu principal organitzar diversos actes per la seva població oferint com a puntal el Correfoc anual que es duu a terme durant la Festa Major. A més a més, compta amb tres bèsties de foc, una de les quals és la rèplica del segon drac més antic de tot Catalunya. És per això que l’associació és convidada, tot sovint, a participar en diferents actes que es fan arreu del territori.\nCom és obvi, els Dracs és una entitat cultural i tradicional catalana, ja que té com a punt de referència el foc, els correfocs i el bestiari festiu. Per tant, doncs, un dels seus objectius principals és difondre la cultura popular.\nLa varietat tan d’edat com de perfils socials de les persones que formen part de la colla, garanteix un caire obert i plural que es beneficia de la diversitat d’opinions i assegura la continuïtat dels Dracs en un futur.\nLa colla està formada per varis grups segons edats i funcions (els xiquis, els músics, els músics xiquis, les petardes, els portadors dels dracs…).\nL’acte principal dels Dracs és el CORREFOC que se celebra el 16 d’agost per la Festa Major de La Bisbal des de l’any 1985. Els dracs, amb les seves bèsties, surten al carrer i ofereixen un gran espectacle per tot el nucli i les places de la nostra vila, finalitzant l’acte amb un bon castell de focs. Durant tot l’any, l’associació organitza una sèrie d’actes anuals els quals permeten aconseguir els recursos necessaris per continuar fent el Correfoc i tots els altres actes de la festa com ara el CORREFOC XIQUI i la TRONADA I PROMENADE DU DRAGON.\nPer sobre de tot, els Dracs és una entitat amb ganes de passar-ho bé, divertir-se i seguir treballant pel poble, tenint sempre al punt de mira als ciutadans i a la cultura tradicional del foc.\nLast reply was 24 maig, 2016\nView 2 agost, 2014\nSoc lesther d sabadell,…ara tinc 34anys, pero des del 1985 que estiuegem a palamos. Recordo q de ben petita el meu pare em portava als correfocs d la bisbal. Jo veia un mur inmens q saixecava davant meu…( aquell petit mur d la plaça) i veia com tot de gent baixava per les parets del castell. Durant el recorregut tot era foc, pero haviem d vigilar pq els “diables” samagaven en els carrers estrets…alguns d’ells ens avisaven q anaven a encendre, d’altres no.\nI d cop i volta, jo no entenia res…nzo hi havia foc. Tota la gent cridava davant d’un bloc de pisos-crec recordaq la façana era d vidre-, demanant aigua!…i al cap d’una estona tot era foc altre cop.\nAquest es el meu record del vostres correfocs, i per aixo us vull dir : moltes gracies!….perque per aixo soc des de fa 7 nys del Ball d diables d Sabadell!\nGràcies a tu Esther, pel teu comentari!!! Ostres quina gràcia que ara siguis dels Diables de Sabadell 🙂 Ens veurem el dia 16 pel Correfoc, no? Vaaa!!! Animeu-vos a venir per Festa Major!!! Salut i foc! 😉\nView 24 maig, 2016\nEn moltes cultures orientals els dracs eren, i en alguns cultes encara hi son, reverenciats com a representants de les forces primitives de la natura i l’univers.


Sony Ericsson presenta el primer mòbil PlayStation\nL'XperiaTM, que combina una experiència de joc amb qualitat Play Station amb la tecnologia d'un smatphone Android i incorpora una pantalla multitàctil de 4 polzades i una càmera de 5 megapíxels i funcions per a la comunicació en xarxes socials, estarà disponible al nostre país a partir de l'1 d'abril\nEFE Barcelona 14/02/2011 10:44\n260x366 Sony Ericsson Xperia TM Play Sony Ericsson Xperia TM Play\nSony Ericsson ha presentat el primer dispositiu que combina la capacitat d'un mòbil intel·ligent amb una consola de Play Station. Es tracta de l'XperiaTM PLay, que s'ha mostrat en la tradicional del fabricant de telèfons mòbils prèvia al Mobile World Congress que se celebra a Barcelona. El telèfon compta amb la darrera versió del sistema operatiu Android (Google), Gingerbread, que estarà disponible al nostre país a partir de l'1 d'abril. Per a aquest mòbil hi haurà adaptacions dels jocs tradicionals de les consoles com Need For Speed, Sims 3 i la primera versió multijugador del món de FIFA 10 per a mòbil EA.\nEls directius de l'empresa de telefonia mòbil han destacat de l'XperiaTM Play combina una experiència de joc amb qualitat Play Station amb la tecnologia d'un smatphone Android. L'aparell compta amb una pantalla multitàctil de 4 polzades una càmera de 5 megapíxels i funcions per a la comunicació en xarxes socials. Compta amb controls específics per al joc amb quatre icones de PlayStation: el cercle, la creu, el quadrat i el triangle, a més d'un quadre de comandaments lliscant, dos comandaments tàctils analògics i dos botons laterals.\nEl processador es el Snapdragon optimitzat de Qualcomm amb una CPU d'1Ghz i un processador de gràfics per a jocs en 3D amb estalvi d'energia. El mòbil comptarà amb una aplicació preinstal·lada per facilitat als usuaris la descàrrega de jocs optimitzats per a aquest dispositiu, a més de permetre accedir als títols jugats anteriorment, com també veure informació sobre els jocs que han descarregat.


El 'corralito' s'allarga fins dijous - Regió7 :: El Diari de la Catalunya Central\nEl 'corralito' s'allarga fins dijous\nEl BCE manté el nivell de liquiditat i aplica retallades de valor a les garanties de Grècia\nUn grup de pensionistes fa cua per retirar diners davant d´una sucursal bancària de Salònica NIKOS ARVANITIDIS/efe\nEl corralito es mantindrà a Grècia almenys fins dijous, segons van avançar ahir els mitjans grecs que citen fonts properes a una reunió que s'estava celebrant ahir a la tarda al Ministeri de Finances de Grècia. Estava previst que després de la trobada entre el viceministre de Finances, Dimitris Mardas, i els directors dels bancs grecs, es publiqués un nou decret sobre restriccions bancàries que substitueixi el que ha estat en vigor durant els últims vuit dies.\nSegons les fonts, continua el tancament de bancs i la limitació de retirada de diners en efectiu a través dels caixers automàtics es manté en 60 euros diaris. La situació s'examinarà de nou el dimecres per decidir els propers passos que cal adoptar.\nPer la seva banda, el Banc Central Europeu (BCE) va informar ahir que el seu consell de govern va decidir mantenir sense canvis la quantitat de liquiditat màxima (89.000 milions d'euros) que els bancs grecs poden demanar al Banc de Grècia i que va a aplicar retallades de valor als actius que presentin com a garantia.\nEl consell de govern va discutir ahir una proposta presentada pel pel Banc de Grècia per un augment del nivell de liquiditat, però al final va decidir mantenir sense canvis el nivell màxim de provisió urgent a les entitats hel·lenes.\nEl Banc de Grècia va sol·licitar un augment d'aquest màxim de 3.000 milions d'euros, segons alguns mitjans de comunicació, si bé el BCE no va donar xifres concretes. La provisió urgent de liquiditat només es pot proporcionar als bancs a canvi de suficients garanties, va afegir l'entitat monetària europea. "La situació financera de la República Hel·lènica té un impacte en els bancs grecs ja que les garanties que s'utilitzen en les operacions de provisió urgent de liquiditat depenen en gran mesura d'actius vinculats al govern", va assenyalar el BCE. Per aquesta raó, el consell de govern va decidir ajustar les retallades de valor que s'aplica als actius de garantia que el Banc de Grècia accepta per proporcionar liquiditat d'emergència, la qual cosa suposa que donarà menys diners als bancs grecs per cada actiu que presentin.\nAixí mateix, el BCE va posar èmfasi que observa de prop la situació en els mercats financers i les implicacions potencials per a la política monetària i per a l'equilibri de riscos per a l'estabilitat de preus. "El consell de govern està determinat a fer servir tots els instruments disponibles dins del seu mandat", va afegir.\nEls mercats financers van reaccionar amb calma al resultat del referèndum i l'euro es va canviar ahir per sobre d'1,10 dòlars i, encara que va caure de forma més notablement en la negociació asiàtica del mercat de divises, ho va fer menys que el 29 de juny, després de conèixer-se la celebració del referèndum (vegeu pàgina 25).


Detingut un veí de Vilassar de Mar per atacar dos policies\nRedacció, Vilassar de Mar\t| Actualitzat el 31 Octubre 2017 a les 10:10\nLa Policia Local va aconseguir reduir l’agressor. Foto: Arxiu\nDivendres 27 d’octubre al vespre, a Vilassar de Mar es va viure un incident poc comú. Al voltant de les vuit, un home que és veí del municipi va generar tensió en un bar del carrer sant Joan amb Santa Rosa de Lima.\nDesprés de rebre un avís, la Policia Local va acudir a aquest establiment, on segons el cos policial l’home estava “fora de si” mentre increpava diversos ciutadans per motius que encara es desconeixen. La presència policial no va aconseguir calmar l’home, que va atacar els dos policies de la patrulla que s’havia desplaçat fins al bar. Tots dos van resultar ferits amb lesions, un d’ells per ferida d’arma blanca. Concretament, per unes tisores de cuina que l’individu va fer servir per atacar-lo. El comunicat publicat per la Policia Local a la pàgina web de l’Ajuntament no concreta si les tisores eren del presumpte agressor o bé aquest les hauria agafat del bar on es van produir els fets.\nFinalment els dos agents van aconseguir reduir l’home, però per fer-ho va ser necessari disparar un tret a l’aire. Després de reduir-lo, la Policia Local va detenir l’individu, que ja ha passat a disposició judicial. D’altra banda, el comunicat fet públic a la pàgina web del consistori també assenyala que el detingut és una persona amb antecedents penals, sense concretar quins delictes previs figuren al seu historial delictiu.


Extraescolars: un cost incert en un divorci | Revista | EROSKI CONSUMER\nSi els fills realitzaven activitats extraescolars abans del divorci o ja estaven previstes, l'habitual és que la despesa s'inclogui quan es calcula la pensió d'aliments\nNomés els tres primers mesos de 2015 els divorcis van passar al nostre país de 34.100 a 34.883, segons dades del Consell General del Poder Judicial. A Espanya, es comptabilitzen ja més de 17 milions de divorciats o separats.\nUn dels motius que poden generar tensions i conflictes entre les parts de l'exparella són les classes extraescolars dels seus fills. Ballet, futbol, judo, bàsquet, pintura, anglès... Són una despesa ordinària o extraordinària? Cal pagar-la a banda? Els dubtes es multipliquen, fins i tot encara més si en el moment de prendre decisions interfereixen sentiments i emocions fortes.\nAbans de res, en un divorci sempre ha de prevaler el sentit comú, sobretot en relació amb els fills. De manera que les decisions relacionades amb les activitats dels menors s'han de prendre entre els dos progenitors -la pàtria potestat és de tots dos-, pensant sempre en l'interès dels fills.\nSón resolucions que, de fet, haurien de pactar-se abans de la separació per a evitar futurs malentesos que puguin afectar de manera greu el benestar dels petits. Però no sempre hi ha mutu acord i es poden produir diversos escenaris, cadascun amb diferents solucions, tal com assenyala l'advocat Óscar Cano.\nLes activitats extraescolars es van tenir en compte en fixar la pensió (l'opció idònia)\nQuan una parella es divorcia, en la sentència es determina la contribució econòmica de cada pare en relació amb les despeses i les necessitats dels menors. En general, si els fills ja assistien a classes de ballet, futbol o alguna altra activitat extraescolar abans que es produís la separació o el divorci, es dóna per fet que aquest desemborsament ja es va tenir en compte en fixar la pensió alimentària i, per tant -com que no és despesa extraordinària- el pare no custodi no haurà d'aportar uns diners extres per a afrontar aquest pagament.\nÉs important tenir en compte que les activitats extraescolars futures no estan incloses en la pensió. En aquest cas, han de ser consensuades pels dos progenitors -tant l'oportunitat que el nen hi assisteixi com la manera de fer l'abonament (que seria, en gairebé tots els casos, al 50% cadascun).\nClasses extraescolars pactades en el conveni regulador\nSi el divorci és de mutu acord, hi ha un conveni regulador en el qual es pacta i es consensua tot allò relatiu als fills de l'exparella. Pel que fa a les classes extraescolars, és determinant el que s'hagi inclòs en el conveni regulador, perquè després s'actuarà sempre conforme al que s'hi hagi establert.\nConvé, per tant, detallar quina serà l'activitat extraescolar de cada fill, la despesa que suposa al mes, com s'abonarà per tots dos -quina proporció s'estableix-, etc.\nI si no es va pactar res? Problemes a la vista...\nNo tots els divorcis són fàcils, ni tenen un conveni o, si el tenen, no sempre inclou aquest tema. En aquests casos, poden aparèixer problemes. Per això, com assenyala l'advocada Marta Gil, convé disposar d'un mediador, un expert en assumptes de família que requereixen un assessorament específic. Val la pena prendre's de debò aquest assumpte, ja que les conseqüències romandran durant molt de temps i es poden evitar molts problemes futurs, si les coses es fan bé des del començament.\nEn cas que el tema de les classes extraescolars no s'hagi abordat, moltes sovint la decisió final respecte al seu abonament acaba en mans d'un jutge. Si s'està en aquesta situació, caldrà atendre en cada cas les possibilitats econòmiques dels progenitors. A més, cal tenir en compte si hi ha algun acte concloent que evidenciï el consentiment tàcit del progenitor al fet que els seus fills assisteixin a determinades classes.\nDespesa ordinària o extraordinària?\nNo hi ha una resposta taxativa que determini amb claredat si la despesa de les classes extraescolars és ordinària o extraordinària. En general, s'estima que són costos ordinaris si ja es feien prèviament o era previsible que ho fessin en el moment de pactar la pensió.\nTot i això, hi ha tribunals que les consideren una despesa extraordinària (és a dir, que ha de pagar-se a mitges entre els pares) si no estaven previstes, però es declaren necessàries o indispensables per al desenvolupament integral del menor.\nUna sentència recent de l'Audiència de Barcelona assenyala que les classes o les activitats extraescolars no mereixen el concepte de "despeses extraordinàries" i sí el de "despeses extraescolars", que són activitats de naturalesa potestativa (fer-les depèn de la voluntat de l'interessat) i acordada per tots dos progenitors.\nPDF: Fes clic aquí per a Descarregar aquesta informació en PDF (277 Kb) (* Disponible només en castellà)


mayo « 2016 « Club Karate Nokachi\nEls NOKACHI MÉS PETITS FAN GRANS RESULTATS\n15 mayo 2016 por nokachi\nEl Diumenge dia 15, va tindre lloc el torneig de karate Base Can Deu on un any més els mes petits van ser els protagonistes.\n18 Nokachis van representar el Club, aquesta vegada en la modalitat de kumite tots ells en edats compresses entre 4 i 15 anys. FELICITATS NOKACHIS.\nFelicitar també a tots els participants per el seu bon treball i esforç i com no a RAFA MIGUELES, ELENA DE SANDE, ROGER BURRIEL, ANDREA FDEZ per ajudar a tots els seus companys més petits…\nIII COPA INTERNCONTINENTAL FEMENINA\nMarta de Sande i Mireia Cuevas, un any més es desplacen a Pinto (Madrid) per participar a la III copa Intercontinental Femenina. Les Nostres representants estan a les lligues de kumite -50kg i -68kg respectivament.\nMarta va fer els seus encontres amb Rioja, Valencia, Portugal i Selecció Española. Un gran nivell on Marta aquesta vegada, va quedar fora del calaix.\nMireia tampoc hi va poder pujar després de disputar tres grans combats amb Japó, Ecuador i selecció Española.\nUna gran experencia que els hi suma molt aprenentatge ja que poder lluitar amb competidores d´aquest nivell no es gens fàcil. Seguim treballant!!\nMARTA DE SANDE BRONZE EN EL CAMPIONAT D´ESPAÑA UNIVERSITARI 2016\nEl passat Divendres dia 13 de Maig, les NOkACHI Mireia Cuevas i Marta de Sande van assistir al campionat d´Espanya universitari que va tindre lloc a Murcia.\nMarta i Mireia després de quedar Campiones de Catalunya en la modalitat de kumite -50kg i -68kg van fer un gran paper a Murcia ja que Mireia va lluitar per el Bronce fent tres combats i, encara que no va poder ser, va fer un gran treball. Marta va pujar al esglaó com a Medalla de Bronce realitzant quatre grans combats tots ells de gran nivell i només perdent amb l´actual Campiona d´Espanya, De Sande es va penjar una merescuda medalla de Bronce.\nFelicitats a les dues per el treball realitzat.


Ajuntament de Mollet del Vallès - Activitats\nPrograma d'activitats sobre el món de la moto a Mollet\nTreballadors de Ducson, l'any 1962\nActivitats febrer - març 2018\nAl llarg del primer trimestre de 2018 us proposem un seguit d'activitats per donar a conèixer l'estudi monogràfic que el CEM ha dut a terme sobre la indústria de la bici i la moto a Mollet i el Baix Vallès.\nPodeu assistir a xerrades divulgatives sobre diferents aspectes publicats en l'estudi monogràfic, a la projecció d'un documental sobre la fàbrica Derbi o fer una visita guiada al Museu Isern de la Moto.\nEl Centre d'Estudis Molletans, el Cercle de Recerques i Estudis Mogoda, de Santa Perpetua, i Amics de Cabanyes, de Sant Fost, han unit esforços per treballar conjuntament i potenciar la difusió de les tres joies romàniques del Baix Vallès creant la "Ruta de les Esglésies Amagades".\nEs tracta de tres edificis singulars de l'arquitectura religiosa vallesana situats al bell mig, tant geogràfic com sentimental, de la comarca. Són les esglésies de Santa Maria de Gallecs (Mollet del Vallès) Santa Maria l'Antiga, Santiga (Santa Perpètua de Mogoda) i Sant Cebrià de Cabanyes (Sant Fost de Campsentelles).\n- Santa Maria de Gallecs: 1r diumenge de mes, d'11 a 12 h


Tal dia com avui farà 40 anys de la major manifestació mai vista a El Prat: No al desviament! |\nsetembre 17, 2016 in Memòria El Prat, Memòria històrica\nx Bertran Cazorla\nAquella mobilització va marcar el Prat. Tant, que és recordada amb una plaça: la plaça 17 de setembre, que allotja l’ambulatori homònim .\nI això, a pesar que segurament aquella manifestació va ser una de les primeres grans mobilitzacions a Catalunya després de la mort de Franco, tan sols uns dies després de la celebració de l’Onze de Setembre a la plaça de Catalunya de la veïna Sant Boi. I sens dubte, una història de la Transició al Prat conclouria que una data clau d’aquesta època en aquesta ciutat fou aquell 17 de setembre del 1976. Una transició que, al Delta, va tenir un interessant component de defensa del territori i mediambientalista, com demostra tant aquesta mobilització com la marxa del Llobregat celebrada dos anys després; en Salvador Balcells la recorda aquí .\nArticle escrit per Bertran Cazorla i publicat originalment al seu Blog\nComentaris tancats a Tal dia com avui farà 40 anys de la major manifestació mai vista a El Prat: No al desviament!\n← El Ple municipal rebutja donar suport a encausats per la tancada al rectorat de la UAB en defensa de la universitat pública\nUn documental i una festa posterior donaràn aquest dijous el tret de sortida de les Festes Populars i Alternatives →


Reinicia el cicle de visites escolars de l'alumnat del centre a la Biblioteca de Guissona.\nCom cada curs, els alumnes de l'Escola Ramon Estadella i Torradeflot de Guissona visiten la Biblioteca per conèixer com funciona, quins serveis ofereix, l'organització o els espais de què disposa. També cada grup participa d'una activitat de foment del gust per la lectura adequada a l'edat i nivell dels alumnes.\nAquest curs, els alumnes de 1r han estat els primers a vistar les instal·lacions.\nL'alumnat de 1r curs visita els espais de la Biblioteca per conèixer les diferents àrees que la formen. A continuació, tota la classe participa en l'explicació d'un conte que els mateixos nens representen amb ombres xineses. També inventen diverses històries de forma col·lectiva. Per acabar, gaudeixen de la lectura a l'espai infantil!\nEls alumnes coneixen l'organització de la sala infantil i visiten els altres espais de la Biblioteca. Després s'endinsen en el món del còmic i els seus elements bàsics per acabar convertits en un personatge de còmic tot representant una onomatopeia de forma estàtica. Abans de marxar, una bona estona per gaudir de la literatura i la lectura!\nA l'enllaç següent hi podreu veure els alumnes de 3r convertits en un personatge de còmic: Onomatopeies 3r\nL'alumnat de 4t treballa el còmic i tots els seus elements. Al final del taller, els nens i nenes es converteixen en un personatge de còmic i representen amb el seu cos les onomatopeies que han escrit a les seves bafarades. Per acabar gaudeixen de la lectura de còmics i altres llibres!\nAl següent enllaç, hi trobareu els alumnes de 4t convertits en personatges de còmic: Onomatopeies 4t.\nLa sessió amb els alumnes de 5è consisteix en veure com funciona i com s'aplica la Classificació Decimal Universal (CDU) per ordenar els llibres als prestatges i per trobar-los després a través de les cerques al catàleg Argus, que aprenen a utlitzar-lo. Abans de marxar, disposen d'una estona per de lectura de contes i llibres!\nEls alumnes del grup de 6è curs, que ja són grans coneixedors del centre, s'han convertit en bibliotecaris per un dia i han fet ells l'explicació de les diferents àrees de la Biblioteca i del seu funcionament. Dividits en cinc grups, han tingut temps per investigar la seva àrea i preparar-se un guió per explicar-ho als seus companys. Abans de marxar, han llegit durant una estona llibres de tots els tipus!\nEls alumnes d'educació infantil també visiten la Biblioteca. Els nens i nenes de P5, després de conèixer la sala d'adults han estat llegint contes a l'àrea infantil. Després han escoltat la història d'un ocell amb problemes de vista i ells mateixos ens han explicat alguns contes!\nEls nens i nenes de P4 descobreixen la sala d'adults i el racó dels menuts, on hi ha els contes més adequats a la seva edat. Després de mirar uns contes, els mateixos alumnes han explicat alguna història en parelles o grups i després han escoltat les aventures d'una vaca molt especial!\nEls més menuts de l'escola també venen a descobrir les instal·lacions de la Bibioteca. A la sala infantil, gaudeixen de la lectura i dels llibres, expliquen algunes històries en grups i escolten un conte que explica què li passa a un drac massa golafre!\nEls alumnes de 2n clouen el cicle de visites d'aquest centre a la Biblioteca de Guissona. En la seva visita, redescobreixen els espais i participen en la representació d'un conte amb ombres xineses que expliquen conjuntament. A continuació, disposen d'una estona de lectura a la sala infantil!\nHa estat un plaer compartir les visites amb l'alumnat de l'Escola Ramon Estadella de Guissona. Esperem retrobar-nos el curs que ve!


Es reprén la recerca d’una persona que podria haver estat arrossegada per una onada ahir a Roses ·\nInici Roses Es reprén la recerca d’una persona que podria haver estat arrossegada per...\nEs reprén la recerca d’una persona que podria haver estat arrossegada per una onada ahir a Roses\nProtecció Civil manté en alerta el pla Inuncat per aquest motiu\nAquest matí a primera hora s’ha reiniciat el dispositiu de recerca per la possibilitat que una persona hagués estat ahir arrossegada per una onada a la Bocana de Santa Margarida, Roses.\nEls fets haurien succeït al mateix punt de Roses on van caure una parella de nacionalitat francesa i el seu nét, (la dona va morir després de ser rescatada per dos mossos), i dues persones més que van poder sortir pel seu propi peu. Un d’aquests dos testimonis va apuntar que li semblava haver vist caure una altra persona però no com sortia de l’aigua.\nPer aquest motiu es va activar el dispositiu de recerca fins passada la mitjanit. Aquest matí s’ha tornat a iniciar la recerca en què hi participen 4 vehicles dels Bombers de la Generalitat, entre els quals hi ha el Grup d’Actuacions Especials (GRAE) amb unitat subaquàtica, 3 dotacions dels Mossos d’Esquadra que també participen amb una unitat subaquàtica, un vehicle de la Policia Local de Roses, un helicòpter de Salvament Marítim (Sasemar) i tècnics de Protecció Civil de Roses.\nD’altra banda, a causa de l’episodi de pluges i vent, a primera hora del matí encara hi havia problemes de subministrament elèctric, ja amb pocs afectats, a Sant Hilari de Sacalm i Vilanova de Sau.\nEl telèfon d’emergències 112 ha rebut un total de 412 trucades per l’episodi de pluges fins a la 1 de la passada matinada.\nArticle anteriorUna desena de persones més desaparegudes al lloc on s’ha ofegat la dona a Roses\nArticle següentEl conseller Pelegrí referma a Roses el suport del Govern al sector pesquer i aqüícola català


...Obras de Manuel Morales: "LA SALA" DE VILANOVA I LA GELTRÚ\n"LA SALA" DE VILANOVA I LA GELTRÚ\nIr a http://www.artpublic.es/\nKoncept és una mostra que reflexiona a l'entorn del significat de l'art a l'actualitat.\nLa mostra ofereix un ampli ventall d'obra de reconeguts creadors lligades a la noció d'història i temps, allunyades de la narració lineal de la modernitat i absent de l'actual forma d'entendre allò postmodern.\nAquestes estableixen una relació entre allò local i l'universal, a partir de micronarracions que es produeixen en els múltiples diàlegs que ofereix de mostra.\nLa lectura d'aquesta col·lecció ofereix diverses línees de fugida que conviden al visitant a crear el seus recorreguts personals i a realitzar les seves pròpies interpretacions, sent la seva veu tant important com la del comissari.\nKoncept permet traçar un recorregut per alguns dels principals creadors contemporanis al mateix temps que esdevé un exercici de memòria crítica.\nEntre els artistes de la col•lecció tenim entre d'altres: Pablo Picasso, Andreu Alfaro, Frederic Amat, Joan Brossa, Saura, Rafols Casamada, Chillida, Pep Duran , Josep Guinovart , Joan Miró, Antoni Tàpies, George Braque, Alexander Calder, Christo...\nCol.lecció Biel Torrens\nobra manuel morales http://www.obrasmorales.org/


American Vintage - Moda Dona | L'illa Diagonal\nPlanta: 0 Local: 41 (Veure planols) (Veure mapa en Google)\nAmerican Vintage és una botiga que pots trobar al centre comercial l'Illa Diagonal de Barcelona. Una botiga de roba amb peces casuals i de gamma de colors matisats. És coneguda pel seu tractament vintage que aporta una aparença única a les peces.\nAquesta marca va ser creada el 2005 per un marsellès el 2005, Michaël Azoulay, un jove emprenedor que va viatjar als Estats Units on va crear la identitat d'aquesta marca. Sempre buscant la feina ben feta i donant importància fins al més mínim detall de les seves peces. Aporta un equilibri entre comoditat i elegància.\nLa botiga American Vintage és una revolució en el paisatge de la moda, en què una peça és molt més, és una col·lecció. Troba el teu estil vintage.


Apartments Rozić Mostar Bòsnia i Hercegovina - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartments RozićIlici 313, Podvelez, Mostar, Bòsnia i Hercegovina, 88000 - Veure al mapaExcel·lent8,6Basada en5comentarisApartments RozićVeure més fotosVeure més fotosVeure totes les 47 fotosMolt bona ubicació 8,5Veure al mapa8,5UbicacióParticularitats que li encantaranaire condicionatbalcó/terrassa\nSobre l'allotjamentDescripcióConvenientment situat a Mostar, Holiday Home Rozić és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Mostar. Els clients de l'hotel poden gaudir de transport hotel/aeroport, instal.lacions de barbacoa, lloguer de cotxes, servei de llançadora, lloguer de bicicletes. Gaudiu de les comoditats d'alta gama com ara aire condicionat, calefacció, balcó/terrassa, despertador, ventilador per tal de relaxar-vos després d'un cansat dia. L'hotel ofereix moltes oportunitats d'oci úniques, com piscina exterior, pistes de tennis, jardí. Holiday Home Rozić és un lloc ideal d'estada pels viatgers que busquin encant, comfort i facilitat a Mostar.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


3 min. 20/04/2019 00:00\n¿Deixarem que desaparegui?\nSoc un jove que va néixer i créixer en un lloc tan fantàstic i únic com és el delta de l’Ebre. Un lloc preciós on cada cop hi venen més turistes que esperen gaudir d’aquest meravellós entorn natural ple de vida i amb uns habitants molt acollidors. Un lloc on es respira tranquil·litat i on tothom que ve nota que la llibertat es pot palpar en l’ambient.\nAra bé, cada any que passa els habitants d’aquesta zona veiem com el mar ens està guanyant la partida. El mar s’emporta aquest estimat parc natural i els seus habitants només podem observar impotents com això està passant. Queden lluny les promeses per posar-hi solució de molts polítics que han vingut a veure el problema personalment.\nI a aquesta problemàtica se n’hi afegeix una altra: alguns volen fer un transvasament. Si això passés, ja podem dir adeu a casa nostra. De moment, seguim vivint amb l’esperança que alguna administració amb els recursos suficients ens ajudi a solucionar aquest greu problema, encara que sembli que el sud de Catalunya no existeix per a ningú.\n¿Mentir surt gratis als policies espanyols?\nSi el que van dir els agents que van declarar al Tribunal Suprem el 16 d’abril, i altres, en relació als fets del Col·legi Verd de Girona -protegits per l’anonimat i segurament forçats per la por als seus caps i per esperit de cos- pogués ser contrastat amb els fets reals, es descobriria la gran mentida del judici de Madrid.\nEl que passa és que la conxorxa i la selecció de testimonis és tan gran que ja es creuen les seves pròpies falsedats.\nJo hi era, i he entregat a l’Ajuntament i -pels advocats- al jutjat de Girona les imatges completes de l’“acció” que van dur a terme al Col·legi Verd l’1-O, i si algun policia hi va prendre mal va ser pel fart d’atonyinar ciutadans indefensos que es van fer.\nEls fets són clars. ¿Les mentides al Tribunal Suprem surten gratis?\nDurant aquesta Setmana Santa es preveuen nombrosos desplaçaments per carretera, fet que comporta un risc elevat d’accidents. Per això la DGT en aquestes dates inicia una campanya publicitària de conscienciació sobre els perills al volant. En altres edicions les campanyes s’havien centrat en missatges amb un fort impacte emocional mostrant dures imatges sagnants o bé apel·lant a la consciència dels conductors. En aquest cas l’anunci té una voluntat lleugerament diferent: mostra com a destins possibles per a aquestes vacances l’hospital, la presó i el cementiri. Aquesta ironia macabra intenta captar l’atenció mostrant d’una manera més amable el que inevitablement és dur, perquè és real. És ben cert que amb la transmissió d’aquests anuncis la repercussió emocional pot ser molt alta, però ¿realment canvien l’actitud dels conductors? ¿Realment un anunci d’un minut pot provocar que optis per disminuir la velocitat, no prendre’t l’última copa o no distreure’t?\nMARIA COMAS MARGARIT\nRetirar llibres als infants\nA propòsit de la retirada de llibres infantils a l’Escola Tàber, crec que no podem ser censors de tot el que fa la mainada perquè així només coartem la seva iniciativa i no els deixem decidir per ells mateixos. Recomanaria llegir Los hiperpadres o Los hiperhijos d’Eva Millet. El que convé a la canalla són unes bases sòlides d’ètica i moral, per ser bons ciutadans i bones persones.